ai4bharat/Pralekha huggingface dataset:
संस्कृति मंत्रालय
एनजीएमए 25 दिसंबर से 2 जनवरी तक चंडीगढ़ में कला कुंभ-आजादी का अमृत महोत्सव मनाएगा
स्वतंत्रता आंदोलन के गुमनाम नायकों पर स्क्रॉल पेंटिंग के लिए कलाकार कार्यशालाओं का आयोजन जाएगा
राष्ट्रीय आधुनिक कला दीर्घा , नई दिल्ली 25 दिसंबर, 2021 से 2 जनवरी, 2022 तक चंडीगढ़ में स्क्रॉल की पेंटिंग हेतु कला कुंभ कलाकार कार्यशालाओं के आयोजन के साथ आजादी का अमृत महोत्सव मनाएगा। यह उत्सव भारत की स्वतंत्रता आंदोलन के गुमनाम नायकों की वीरता की कहानियों के प्रतिनिधित्व पर आधारित है। ये राष्ट्रीय गौरव तथा उत्कृष्टता को व्यक्त करने के माध्यम के रूप में कला की क्षमता का विश्लेषण करते हुए गणतंत्र दिवस समारोह 2022 का एक अभिन्न अंग होंगे।
चंडीगढ़ में 25 दिसंबर 2021 से 2 जनवरी 2022 तक 75 मीटर के पांच स्क्रॉल तथा भारत की स्वदेशी कलाओं को चित्रित करने वाले अन्य महत्वपूर्ण चित्रों को तैयार करने के लिए कलाकार कार्यशालाओं के साथ ये समारोह आयोजित किए जा रहे हैं। इसी तरह की कार्यशालाओं का आयोजन देश के अन्य हिस्सों में भी किया जा रहा है। कलाकृतियाँ विविध कला रूपों का प्रतिबिंब होंगी जो पारंपरिक तथा आधुनिक का एक अनूठा सम्मिश्रण बनाती हैं। भारत के संविधान में रचनात्मक दृष्टांतों से भी प्रेरणा ली जाएगी, जिसमें नंदलाल बोस तथा उनकी टीम द्वारा चित्रित कलात्मक घटकों का एक विशिष्ट स्थान है। देश के विभिन्न स्थानों के लगभग 250 कलाकार भारत के स्वतंत्रता आंदोलन के गुमनाम नायकों के वीरतापूर्ण जीवन और संघर्षों को चित्रित करेंगे। राष्ट्रीय आधुनिक कला संग्रहालय के महानिदेशक के साथ-साथ प्रख्यात वरिष्ठ कलाकारों द्वारा कलाकारों का भरपूर मार्गदर्शन किया जाएगा।
पूरा कार्यक्रम एक सामूहिक शक्ति पर केंद्रित है और राष्ट्रीय आधुनिक कला दीर्घा, नई दिल्ली ने इस कार्यशाला के लिए चंडीगढ़ में चितकारा विश्वविद्यालय से सहयोग प्राप्त किया है। आज़ादी का अमृत महोत्सव प्रगतिशील भारत के 75 साल और इसके लोगों, संस्कृति एवं उपलब्धियों के गौरवशाली इतिहास का उत्सव मनाने के लिए भारत सरकार की एक पहल है। यह भारत की सामाजिक-सांस्कृतिक, राजनीतिक तथा आर्थिक पहचान के बारे में प्रगति का चित्रण है। इसका उद्देश्य एनजीएमए के महानिदेशक श्री अद्वैत गरनायक की कलात्मक दृष्टि के अनुसार बड़े पैमाने पर स्क्रॉल पर प्रमुखता देना है।
चंडीगढ़ में, लद्दाख, जम्मू-कश्मीर, उत्तर प्रदेश, दिल्ली, हरियाणा, पंजाब, हिमाचल प्रदेश, राजस्थान आदि की वीरता की गाथाओं को कलात्मक अभिव्यक्तियों के साथ दर्शायी जाएंगी, जो फड़, पिचवई, मिनियेचर, कलमकारी, मंदाना तथा वार्लिटो आदि जैसे स्वदेशी रूपों में हैं। स्क्रॉल समकालीन अभिव्यक्तियों को भी प्रतिबिंबित करेंगे जो भारत की समृद्ध सांस्कृतिक तथा कलात्मक विरासत के सार को प्रदर्शित करेंगे, साथ ही हमारे गुमनाम नायकों के सर्वोच्च बलिदान एवं योगदान का विश्लेषण भी करेंगे।
प्रधानमंत्री कार्यालय
प्रधानमंत्री ने 36वें राष्ट्रीय खेल 2022 में 10 वर्षीय मल्लखंब खिलाड़ी, शौर्यजीत के प्रदर्शन की सराहना की
प्रधानमंत्री श्री नरेन्द्र मोदी ने 36वें राष्ट्रीय खेल 2022 में सबसे कम उम्र के मल्लखंब खिलाड़ी शौर्यजीत के प्रदर्शन की सराहना की।
गुजरात इंर्फोरमेशन के ट्वीट का उद्धरण देते हुए प्रधानमंत्री ने ट्वीट किया;
"क्या स्टार खिलाडी हैं शौर्यजीत।"
स्वास्थ्य एवं परिवार कल्याण मंत्रालय
आयुष्मान भारत डिजिटल मिशन के अंतर्गत स्वास्थ्य रिकॉर्डों के रखरखाव के लिये राष्ट्रीय स्वास्थ्य प्राधिकरण ने संशोधित ‘आभा’ मोबाइल एप्लीकेशन की घोषणा की
संशोधित आयुष्मान भारत हेल्थ अकाउंट  मोबाइल एप्लीकेशन को और व्यावहारिक बनाया गया है तथा उपयोगिता में सुधार के लिए नया यूज़र इंटरफेस  जोड़ा गया
अपनी प्रमुख योजना आयुष्मान भारत डिजिटल मिशन  के अंतर्गत राष्ट्रीय स्वास्थ्य प्राधिकरण  ने आयुष्मान भारत हेल्थ अकाउंट  मोबाइल एप्लीकेशन के संशोधित संस्करण को लॉन्च करने की घोषणा की है। आभा एप्प को पहले एनडीएचएम हेल्थ रिकॉर्ड्स एप्प के नाम से जाना जाता था, जो गूगल प्ले स्टोर पर उपलब्ध है। इसे चार लाख से अधिक बार डाउनलोड किया जा चुका है। आभा के उन्नत संस्करण में नया यूज़र इंटरफेस  है और उसमें अन्य व्यावहारिक चीजों को जोड़ा गया है, ताकि लोग किसी भी समय और कहीं भी अपना स्वास्थ्य रिकॉर्ड देख सकें। मौजूदा आभा एप्प को इस्तेमाल करने वाले पुराने संस्करण की जगह नये संस्करण को अपडेट कर सकते हैं।
आभा मोबाइल एप्लीकेशन पर कोई भी व्यक्ति आभा एड्रेस  बना सकता है, आसानी से याद रखने वाले यूज़र-नेम को 14 अंक के आभा नंबर से जोड़ सकता है। यह नंबर एप्प अपने आप तैयार कर देगा। मोबाइल एप्लीकेशन के जरिये उपयोगकर्ता एबीडीएम आधारित स्वास्थ्य सुविधा में तैयार स्वास्थ्य रिकॉर्डो को जोड़ सकता है तथा अपने स्मार्टफोन पर देख सकता है। इस एप्लीकेशन में यह भी सुविधा है कि स्वास्थ्य सम्बंधी जो रिकॉर्ड एबीडीएम आधारित हेल्थ लॉकरों में रखे हैं, उन्हें भी डिजिटल रूप में इससे जोड़ा जा सकता है, जैसे नैदानिक रिपोर्टें, डॉक्टर के दवाई के पर्चे, कोविन टीकाकरण प्रमाणपत्र, आदि। इन सबको एबीडीएम नेटवर्क के जरिये सम्बंधित उपयोगकर्ता की मंजूरी के बाद जोड़ा जा सकता है।
इसके अलावा, आभा मोबाइल एप्लीकेशन में नई व्यावहारिक चीजें हैं, जैसे एडिट प्रोफाइल, आभा नंबर  को आभा एड्रेस के साथ लिंक और अन-लिंक करना। इसके अलावा फेस ऑथेंटिकेशन/फिंगरप्रिंट/बायोमेट्रिक द्वारा लॉग-इन और पंजीकरण सम्बंधी एबीडीएम आधारित सुविधा काउंटर पर क्यूआर कोड की स्कैनिंग सुविधाओं को भी जल्द शुरू किया जायेगा।
आभा मोबाइल एप्प के बारे में जानकारी देते हुये राष्ट्रीय स्वास्थ्य प्राधिकरण के सीईओ डॉ. आरएस शर्मा ने कहा, “आभा एप्प नागरिकों को अपना समग्र स्वास्थ्य रिकॉर्ड रखने की सुविधा देगा। मरीज अपने आभा एड्रेस की मदद से सेकंडों में अपने स्वास्थ्य रिकॉर्ड तक पहुंच सकते हैं। इसके कारण उन्हें बहुत सुविधा हो जायेगी। यह उन्हें एक ही स्थान पर उनके स्वास्थ्य का पूरा विवरण उपलब्ध करा देगा तथा कहीं भी, कभी भी अपने स्वास्थ्य रिकॉर्ड को साझा करने में उनकी मदद करेगा। इससे उनके रिकॉर्ड के खो जाने का अंदेशा नहीं रहेगा। आंकड़ों के आदान-प्रदान के डिजिटलीकरण से उपचार का बेहतर तरीके से निर्णय करना और देखभाल जारी रखना सुनिश्चित हो जायेगा।”
आयुष्मान भारत हेल्थ अकाउंट  मोबाइल एप्प  को गूगल प्ले स्टोर या https://play.google.com/store/apps/details?id=in.ndhm.phr पर क्लिक करके डाउनलोड किया जा सकता है। आभा मोबाइल का आई-ओएस संस्करण जल्द शुरू किया जायेगा।
एबीडीएम पर और अधिक जानकारी https://abdm.gov.in/ पर उपलब्ध है।
संस्कृति मंत्रालय
राष्ट्रीय संस्कृति महोत्सव का तीसरा संस्करण मुर्शिदाबाद में बड़े उत्साह के साथ आरम्भ हुआ
भारत सरकार के संस्कृति मंत्रालय द्वारा आयोजित पश्चिम बंगाल में राष्ट्रीय संस्कृति महोत्सव 2021 का तीसरा और अंतिम संस्करण 27 फरवरी 2021 को पश्चिम बंगाल के मुर्शिदाबाद में आरम्भ हुआ। महोत्सव के उद्घाटन के दौरान संस्कृति मंत्रालय के सभी जोनल सांस्कृतिक केंद्रों के निदेशक उपस्थित थे और उन्होंने दीप प्रज्ज्वलित किया। मुर्शिदाबाद में महोत्सव दो दिनों 27-28 फरवरी, 2021 तक चलेगा।
महोत्सव की शुरुआत स्थानीय कलाकारों द्वारा रंगारंग प्रदर्शनों के साथ हुई, जिसमें ‘बाउल गान’, ‘अल्कुप गान’, ‘लेटो गान’, ‘झुमुरिया’ और रंपा लोक नृत्य शामिल थे। समारोह में उपस्थित सभी अतिथि और आम दर्शक, स्थानीय कलाकारों के असाधारण प्रदर्शन से मंत्रमुग्ध हो गए।
विख्यात लोक बैंड सुरोजित ओ बोंधुरा ने मनमोहक प्रस्तुति दी। वायलिन ब्रदर्स बैंड ने अपनी धुनों पर दर्शकों को नृत्य करने पर विवश कर दिया। ममता शंकर का बैले नृत्य प्रदर्शन कार्यक्रम का मुख्य आकर्षण रहा।
कलाकारों के प्रदर्शन के अलावा, हस्तशिल्प, चित्रकारी, कशीदाकारी और जूट शिल्प आदि के 70 स्टालों ने भी लोगों का मन मोहा।
संस्कृति मंत्रालय का प्रमुख त्योहार राष्ट्रीय संस्कृति महोत्सव सात जोनल संस्कृति केंद्रों की सक्रिय भागीदारी के साथ 2015 से ही आयोजित किया जाता रहा है और यह भारत की जीवंत संस्कृति को रंगभवनों और दीर्घाओं तक सीमित रखने के बजाय आम लोगों तक ले जाने में महत्वपूर्ण भूमिका निभा रहा है। यह अलग-अलग राज्यों में अन्य राज्यों की लोक और जनजातीय कला, नृत्य, संगीत, व्यंजन और संस्कृति को प्रदर्शित करने में मददगार रहा है, “एक भारत श्रेष्ठ भारत” के पोषित लक्ष्य को सुदृढ़ बनाता है और साथ ही साथ, कलाकारों और कारीगरों को उनकी आजीविका में सहायता करने के लिए एक प्रभावी मंच उपलब्ध कराता है। इससे पहले, राष्ट्रीय सांस्कृतिक महोत्सव दिल्ली, वाराणसी, बेंगलुरु, तवांग, गुजरात, कर्नाटक, टिहरी और मध्य प्रदेश जैसे विभिन्न राज्यों और शहरों में नवंबर, 2015 से अब तक आयोजित किए गए हैं।
रक्षा मंत्रालय
भारतीय वायुसेना द्वारा कोविड-19 के खिलाफ लड़ाई में मदद जारी
भारतीय वायुसेना  ने नावल कोरोना वायरस महामारी के खिलाफ लड़ाई के दौरान भारत सरकार की सभी उभरती जरूरतों को पूरा करने की दिशा में अपने प्रयासों को तेज कर दिया है। भारतीय वायुसेना ने देश के अंदर, चिकित्सा कर्मियों के साथ-साथ दवाईयों और राशन की आवश्यक आपूर्तियों को जारी रखा हुआ है, जिससे राज्य सरकारों और सहायक एजेंसियों को इस संक्रमण के खिलाफ प्रभावी ढंग से मुकाबला करने के लिए मजबूत किया जा सके।
भारतीय वायुसेना का परिवहन विमान, 25 अप्रैल 20 को कोविड-19 से मुकाबला करने के लिए मिजोरम के लेंगपुई हवाई अड्डे पर 22 टन चिकित्सा सामग्री के साथ पहुंचा। मिज़ोरम और मेघालय की सरकारों के लिए यह आपूर्ति की गई। भारतीय वायुसेना ने अब तक लगभग 600 टन चिकित्सा उपकरण और सहायक सामग्री पहुंचाई।
कुवैत द्वारा भारत सरकार से किए गए अनुरोध की प्रतिक्रिया के रूप में, 11 अप्रैल 2020 को सशस्त्र बल चिकित्सा सेवा  रैपिड रिस्पांस की 15 सदस्यीय टीम को कुवैत भेजा गया। काम खत्म होने के बाद इस टीम को 25 अप्रैल 2020 को भारतीय वायुसेना के सी-130 विमान के द्वारा कुवैत से वापस लाया गया। वापसी के दौरान कैंसर से पीड़ित एक छह वर्षीय लड़की, जिसे तत्काल आपातकालीन सर्जरी की आवश्यकता थी, को उसके पिता के साथ वहां से लेकर आया गया।
भारतीय वायुसेना कोरोना वायरस के फैलाव को रोकने के लिए भारत सरकार द्वारा सामाजिक दूरी को बनाए रखने के लिए जारी किए गए सभी दिशा-निर्देशों का अपने कार्य स्थलों पर पालन करते हुए, अभियानों को पूरा करने के लिए पूरी तरह तैयार है। जैसा कि देश इस संक्रमण को रोकने और पराजित करने के लिए अपनी बड़ी लड़ाई लड़ रहा है, भारतीय वायुसेना सभी उभरती जरूरतों को पेशेवर तरीके से पूरा करने के लिए अपनी प्रतिबद्धता की पुष्टि करता है।
एएम/एके/डीए-
(
वित्त मंत्रालय
आयकर विभाग ने हैदराबाद में छापे मारे
आयकर विभाग ने आंध्र प्रदेश और तेलंगाना के 21 जगहों पर 28जनवरी 2021 को एलुरु के कारोबारी समूह के विभिन्न प्रतिष्ठानों पर तलाशी और जब्ती का ऑपरेशन किया। समूह प्रमुख रुप से फिल्म फाइनेंसिंग, एक्वा कल्चर, रियल एस्टेट, फिल्मों के वितरण और कर्ज देने का बिजनेस करता है।
सर्च ऑपरेशन के दौरान, हाथ से लिखी गई किताबें,विभिन्न सौदों के समझौते और ऐसे दस्तावेज जब्त किए गए हैं, जिसमें अघोषित लेन-देन की जानकारी मिली है।समूह नकदी में बड़ी मात्रा में उधार दे रहा है और उसी के लिए नकदी में ब्याज वसूल रहा है। यह भी पाया गया है कि 13 करोड़ रुपये की कुल प्रविष्टियां क्लाउड डेटा से हटा दी गईं, लेकिन उन्हें विभाग द्वारा हासिल कर लिया गया है।आपरेशन के दौरान फिल्मों के वितरण और थिएटर से होने वाली आय को भी छुपाने का मामला सामने आया है। इसके अलावा समूह भूखंडों की बिक्री में पंजीकरण मूल्य से ज्यादा राशि नकदी के रूप में ले रहा है। इस बात की भी जानकारी सामने आई है।
ऑपरेशन के दौरान कुल 17.68 करोड़ रुपये की संपत्ति जब्त की गई है। जिसमें 14.26 करोड़ रुपये नकदी, 3.42 करोड़ रुपये के सोने के आभूषण, बुलियन और चांदी शामिल हैं। इस ऑपरेशन की सबसे बड़ी सफलता यह है कि एलुरु और राजमहेन्द्रवरम जैसे जगहों से बड़ी मात्रा में अवैध नकदी और सोनेका पता चला है। कुल मिलाकर, सर्चऑपरेशन के जरिए 161 करोड़ रुपये के अघोषित वित्तीय लेन-देन से संबंधित साक्ष्य का पता चला है। यह अघोषित लेन-देन साल 2016-17 से 2019-20 के दौरान किए गए हैं। जो कि कर योग्य लेन-देन हैं।
इस संबंध में आगे की जांच रहेगी।.
प्रधानमंत्री कार्यालय
प्रधानमंत्री ने श्री नंदमुरी तारक रत्न के असामयिक निधन पर शोक व्यक्त किया
प्रधानमंत्री श्री नरेन्द्र मोदी ने तेलुगू अभिनेता और राजनेता श्री नंदमुरी तारक रत्न के असामयिक निधन पर गहरा दुख व्यक्त किया है।
प्रधानमंत्री ने ट्वीट किया;
“श्री नंदमुरी तारक रत्न गारू के असामयिक निधन से दुख हुआ। उन्होंने फिल्मों और मनोरंजन की दुनिया में अपनी पहचान बनाई। दुख की इस घड़ी में मेरी संवेदनाएं उनके परिवार और प्रशंसकों के साथ हैं। ओम शांति: पीएम @narendramodi”
एमजी/एएम/जेके
(
फाइनेंस कमीशन
वित्त आयोग ने की विद्युत मंत्रालय संग बैठक
पंद्रहवें वित्त आयोग ने आज नई दिल्ली में विद्युत मंत्रालय के साथ एक बैठक की। बैठक की अध्यक्षता विद्युत मंत्री श्री आर. के. सिंह और वित्त आयोग के चेयरमैन श्री एन. के. सिंह ने की। बैठक के दौरान आयोग के सदस्यों के अलावा आयोग, विद्युत मंत्रालय और इसके सार्वजनिक उपक्रमों के वरिष्ठ अधिकारी भी उपस्थित थे।
बैठक के दौरान बिजली क्षेत्र के सुधारों का राज्य की वित्तीय सेहत पर प्रभाव के बारे में चर्चा हुई क्योंकि इन दोनों के बीच महत्वपूर्ण आपसी संबंध है।
बिजली यूटिलिटीज और परिवहन क्षेत्र सहित सार्वजनिक क्षेत्र की अन्य इकाइयों को दी गई निवेश गारंटी से राज्यों की वित्तीय स्थिति प्रभावित हुई है। राज्यों को दी ऋण गारंटी में बिजली क्षेत्र की हिस्सेदारी 90 प्रतिशत है जबकि शेष 10 प्रतिशत में परिवहन क्षेत्र की गारंटी सहित अन्य गारंटी शामिल हैं। वर्ष 2011-12 में सभी राज्यों का विस्तारित ऋण जीडीपी का करीब 23.3 प्रतिशत था। इस मुद्दे पर सभी हितधारकों ने विस्तार से चर्चा की।
बिजली क्षेत्र के मामले में पहले के आयोगों  ने भी बैठक में विचार-विमर्श किया था। उस दौरान जो मुद्दे सामने आए थे उनमें कुछ राज्यों द्वारा बढ़ते घाटे के बावजूद आठ या नौ वर्षों तक दरें न बढ़ाना और समय पर दरों में वृद्धि न किए जाने से यूटिलिटीज का परिचालन बुरी तरह प्रभावित होना शामिल है। इसके अलावा यह भी पाया गया कि जिन राज्यों में दरें संशोधित की गई थीं वहां वित्तीय फासला भी कम हुआ था। फिर भी बड़े वित्तीय घाटे जारी रहे क्योंकि सही लागत का ध्यान नहीं रखा गया था।
सामान्य तौर पर पर्याप्त क्षमताओं के अभाव के बावजूद नियामकीय संस्थानों ने विद्युत अधिनियम, 2003 के अुनसार बहुवर्षीय शुल्क ढांचा सहित शुल्क दरों में सुधार लाने का आग्रह किया। इस संबंध में मंत्रालय ने उपचारात्मक उपायों पर चर्चा की।
केंद्रीय विद्युत मंत्रालय ने राज्यों के उन विचारों से सहमति जताई कि राज्य विद्युत नियामक आयोगों  द्वारा विद्युत अपीलीय ट्रिब्यूनल  के निर्देशों के अनुपालन से वितरण क्षेत्र में अनुशासन लाने और प्रक्रियाओं को आसान बनाने में मदद मिलेगी। साथ ही इससे वितरण यूटिलिटीज के राजस्व और नकदी प्रवाह की स्थिति में भी सुधार होगा। इसमें कहा गया है कि राज्य के स्वामित्व वाली वितरण कंपनियों की वित्तीय पुनर्गठन योजना में अनिवार्य तौर पर शुल्क दरों में संशोधन की शर्तें होनी चाहिए।
बैठक में यूडीएवाई योजना की ताजा स्थिति पर विस्तार से चर्चा की गई।
मंत्रालय ने भारत में इलेक्ट्रिक मोबिलिटी को बढ़ावा देने के लिए आयोग के समक्ष एक योजना भी प्रस्तुत किया। इसमें 5,000 करोड़ रुपये की लागत से अगले पांच वर्षों यानी 2020 से 2025 तक 70 शहरों और 20 प्रतिशत राजमार्गों पर इलेक्ट्रिक वाहनों के लिए बुनियादी ढांचा स्थापित करने की बात कही गई है।
मंत्रालय ने बिजली संयंत्रों के लिए एमओईएफ एवं सीसी द्वारा अधिसूचित नए मानदंडों को पूरा करने के लिए गैस ईंधन को सल्फर मुक्त करने वाले संयंत्र की स्थापना लागत को पूरा करने के लिए 40प्रतिशत यानी 83,500 करोड़ रुपये तक के वीजीएफ का भी प्रस्ताव दिया है।
वित्त आयोग और विद्युत मंत्रालय ने नवीन एवं नवीकरणीय ऊर्जा मंत्रालय के साथ जल्द ही एक अलग बैठक करने पर सहमति व्यक्त की।
रक्षा मंत्रालय
रक्षा राज्य मंत्री ने एनसीसी के गणतंत्र दिवस शिविर 2023 का दौरा किया
श्री अजय भट्ट ने कहा- एनसीसी विविधता में एकता का एक उत्कृष्ट उदाहरण है
रक्षा राज्य मंत्री श्री अजय भट्ट ने कहा है कि एनसीसी "विविधता में एकता" का एक उत्कृष्ट उदाहरण है। उन्होंने कहा कि एनसीसी ने अपने गठन के बाद से अनुशासन, चरित्र, साहस की भावना और निःस्वार्थ सेवा के आदर्शों एवं मूल्यों को स्थापित किया है। एनसीसी ने देश के अन्य युवाओं को भविष्य के लिए तैयार करने में एक महत्वपूर्ण भूमिका निभाई है। रक्षा राज्य मंत्री 19 जनवरी 2023 को नई दिल्ली के दिल्ली छावनी में गणतंत्र दिवस शिविर 2023 में एनसीसी कैडेट्स को संबोधित कर रहे थे।
श्री अजय भट्ट ने इस तथ्य का उल्लेख किया कि राष्ट्रीय कैडेट कोर देश के युवाओं के लिए "एकता एवं अनुशासन" का प्रतीक रहा है और भारतीय संविधान में निहित देशभक्ति तथा धर्मनिरपेक्ष मूल्यों को सशक्त करता रहा है।
रक्षा राज्य मंत्री ने इस बात पर जोर दिया कि एनसीसी का फैलाव तय कार्यक्रम के अनुसार हो रहा है। अपनी विस्तार योजनाओं के माध्यम से राष्ट्रीय कैडेट कोर का लक्ष्य तटीय क्षेत्रों, सीमावर्ती इलाकों और वामपंथी उग्रवाद प्रभावित हिस्सों में अपने आयाम को बढ़ाना है, जिसमें इन दूरस्थ स्थानों के युवाओं को रूपांतरित करने पर विशेष जोर दिया जा रहा है।
रक्षा राज्य मंत्री ने विश्वास व्यक्त करते हुए कहा कि विशेष प्रयासों के माध्यम से ऐसे क्षेत्रों में अधिकतम नई उपयोगिताओं का पता लगाकर ग्रामीण एवं अर्ध शहरी क्षेत्रों में एनसीसी की पहुंच बढ़ाई जाएगी। उन्होंने कहा कि यह निश्चित रूप से इन क्षेत्रों में युवाओं को ऊर्जावान बनाएगा और उन्हें राष्ट्र निर्माण में योगदान देने का अवसर प्रदान करेगा।
श्री अजय भट ने राष्ट्रीय युवा महोत्सव, नशीली दवाओं के गलत इस्तेमाल और अवैध तस्करी के खिलाफ अंतर्राष्ट्रीय दिवस तथा नशा मुक्ति अभियान जैसी सामुदायिक विकास एवं सामाजिक सेवा योजनाओं में एनसीसी कैडेट्स की भूमिका की सराहना की।
विभिन्न राज्यों में नागरिक प्रशासन को सहायता सहित एनसीसी के आपदा राहत प्रयास और स्वच्छता अभियान तथा पुनीत सागर अभियान में उनकी असाधारण सेवा प्रशंसनीय रही है। 15 अगस्त 2022 को माननीय प्रधानमंत्री के हर घर तिरंगा के आह्वान को पूरा करने में एनसीसी के प्रयासों ने इसे सचमुच देशभक्ति के उत्साह से भरे पूरे एक शानदार उत्सव में बदल दिया। रक्षा राज्य मंत्री ने विश्वास व्यक्त करते हुए कहा कि टीम वर्क और मूल्यों की शिक्षा का इसमें निहित स्वभाव एनसीसी कैडेट्स को भविष्य में भी हमेशा राष्ट्रीय उद्देश्यों की दिशा में सकारात्मक योगदान देने में सक्षम बनाएगा।
इससे पहले, सेना, नौसेना और वायु सेना के तीनों अंगों के एक दल ने रक्षा राज्य मंत्री के आगमन पर एक शानदार "गार्ड ऑफ ऑनर" प्रस्तुत किया। इसके बाद एनसीसी कैडेट्स ने बैंड की सुंदर प्रस्तुति दी। श्री अजय भट्ट ने विभिन्न सामाजिक जागरूकता विषयों एवं सांस्कृतिक गतिविधियों को दर्शाते हुए एनसीसी कैडेट्स द्वारा तैयार किए गए 'फ्लैग एरिया' का भी दौरा किया। तत्पश्चात कैडेटों ने उन्हें अपने संबंधित राज्य निदेशालयों के बारे में विस्तार से जानकारी दी।
रक्षा राज्य मंत्री ने 'हॉल ऑफ फेम' का भी दौरा किया, जो एनसीसी की एक गौरवशाली सम्पदा है, जिसमें पूर्व छात्रों की तस्वीरों, मॉडल, प्रेरणादायक वस्तुएं और एनसीसी के तीन विंगों के अन्य दृश्य-श्रव्य के समृद्ध अभिलेखीय संग्रह का प्रदर्शन किया गया है।
अंत में श्री अजय भट्ट ने अन्य विशिष्ट अतिथियों के साथ एनसीसी सभागार में कैडेट्स द्वारा आयोजित एक शानदार 'सांस्कृतिक कार्यक्रम' भी देखा।
प्रधानमंत्री कार्यालय
संयुक्त राष्ट्र महासभा के 74वें सत्र के दौरान जलवायु कार्रवाई शिखर सम्मेलन 2019 में प्रधानमंत्री का वक्तव्य
नमस्ते।
Excellencies,
मैं, Global Climate Summit के आयोजन के लिए UN Secretary General को हृदय से बहुत-बहुत धन्यवाद देता हूं।
पिछले वर्ष Champion of the Earth award मिलने के बाद UN में मेरा यह पहला सम्बोधन है और यह भी सुखद सहयोग है कि न्यूयॉर्क दौरे में मेरी पहली सभा Climate विषय पर हो रही है।
Excellencies,
Climate Change को लेकर दुनियाभर में अनेक प्रयास हो रहे हैं। लेकिन हमें यह बात स्वीकारनी होगी कि इस गंभीर चुनौती का मुकाबला करने के लिए उतना नहीं किया जा रहा है, जितना कि होना बहुत अनिवार्य है।
आज जरूरत है एक comprehensive approach की जिसमें Education, values और lifestyle से लेकर developmental philosophy भी शामिल हो। आज जरूरत है behavioral change के लिए एक विश्वव्यापी जन-आन्दोलन खड़ा करने की है। प्रकृति का सम्मान और natural resources का संरक्षण यह हमारी परंपरा और वर्तमान प्रयासों का हिस्सा रहा है। Need not Greed has been our guiding principle. और इसलिए आज भारत इस विषय पर सिर्फ बात करने नहीं बल्कि एक व्यावहारिक सोच और roadmap के साथ आया है। We believe that an ounce of practice is worth more than a ton of preaching.
हम भारत में fuel mix में non fossil fuel की हिस्सेदारी बढ़ा रहे हैं। हम 2022 तक renewable energy में अपनी capacity को 175 गीगावाट तक ले जा रहे हैं और आगे हम इसे 450 गीगावाट तक ले जाने के लिए प्रतिबद्ध है। हम अपने परिवर्तन क्षेत्र में e-mobility को प्रोत्साहन दे रहे हैं। हम पेट्रोल और डीजल में biofuel की mixing की बड़ी मात्रा में बढ़ोतरी कर रहे हैं।
हमने 150 मिलियन परिवारों को clean cooking gas connection दिये हैं। हमने water conservation, rainwater harvesting और water resources development के लिए मिशन जल जीवन शुरू किया है। और अगले कुछ वर्षों में इस पर लगभग 50 बिलियन डॉलर का खर्च करने की हमारी योजना है।
Excellencies,
अंतर्राष्ट्रीय मंच की बात करें तो लगभग 80 देश हमारी International Solar Alliance की पहल के साथ जुड़ चुके हैं। मुझे प्रसन्नता है कि भारत और स्वीडन अन्य partners के साथ मिलकर Industry transition track के Leadership group का launch कर रहे हैं। यह पहल सरकारों और निजी क्षेत्र को साथ लेकर Industries के लिए low carbon pathways बनाने में अहम भूमिका अदा करेगी।
वैश्विक Infrastructure natural disaster का सामना कर सके, इसके लिए भारत Coalition for Disaster Resilient Infrastructure की शुरूआत कर रहा है। मैं सभी member states को इससे जुड़ने के लिए आमंत्रित करता हूं।
इस साल भारत के स्वतंत्रता दिवस 15 अगस्त को हमने single use plastic से मुक्ति के लिए जन-आन्दोलन का आह्वान किया है। मैं आशा करता हूं कि इससे वैश्विक स्तर पर single use plastic के खिलाफ जागरूकता और बढ़ेगी।
Excellencies,
मुझे आपको बताते हुए प्रसन्नता है कि UN की इस इमारत में कल हम भारत द्वारा लगाए गए Solar Panels का उद्घाटन करेंगे। The time for talking is over; the world needs to act now.
Thank you, Thank you very much.
नागरिक उड्डयन मंत्रालय
लाइफलाइन उड़ान के अंतर्गत अब तक 74 उड़ानों का परिचालन; एक ही दिन में 22 टन से अधिक सामग्री की ढुलाई
नागरिक उड्डयन मंत्रालय  की लाइफलाइन उड़ान पहल के अंतर्गत देश भर में चिकित्सा कार्गो की ढुलाई के लिए आज तक 74 उड़ानों का परिचालन किया गया है। अब तक कुल 37.63 टन कार्गो की ढुलाई की जा चुकी है, जिसमें से 22 टन से ज्यादा कार्गो की ढुलाई 31 मार्च 2020 को की गई।
31 मार्च को निम्नलिखित उड़ानों का परिचालन किया गया :
लाइफलाइन 1: एयर इंडिया की उड़ानें: मुंबई-नई दिल्ली-गुवाहाटी-मुंबई के दौरान मेघालय, असम, आईसीएमआर की खेप, नागालैंड, अरुणाचल प्रदेश और पुणे की खेप पहुंचाई
लाइफलाइन 2: एयर इंडिया की उड़ानें: नई दिल्ली-हैदराबाद-त्रिवेंद्रम-गोवा-दिल्ली। इसने आंध्र प्रदेश, केरल, आईसीएमआर, गोवा की खेप पहुंचाई।
लाइफलाइन 3: एलायंस एयर की उड़ान: हैदराबाद –बेंगलुरु- हैदराबाद में वस्त्र मंत्रालय की खेप पहुंचाई गई।
लाइफलाइन 4: एयर इंडिया की उड़ान: चेन्नई -पोर्ट ब्लेयर-चेन्नई
लाइफलाइन 5: भारतीय वायुसेना की उड़ान: हिंडन  से वाया सुल्लूर होते हुए पोर्ट ब्लेयर तक
कोविड -19 के खिलाफ भारत की जंग के तहत नागरिक उड्डयन मंत्रालय, भारत सरकार ने देश भर में और देश से बाहर चिकित्सा और आवश्यक वस्तुओं की ढुलाई के लिए "लाइफलाइन उड़ान" उड़ानों का परिचालन शुरू किया है।
इन उड़ानों का विवरण इस प्रकार है:
|
|
क्र. सं.
|
|
दिनांक
|
|
एअर इंडिया
|
|
एलायंस
|
|
आईएएफ
|
|
इंडिगो
|
|
स्पाइसजेट
|
|
कुल परिचालित उड़ानें
|
|
1
|
|
26.3.2020
|
|
02
|
|
-
|
|
-
|
|
-
|
|
02
|
|
04
|
|
2
|
|
27.3.2020
|
|
04
|
|
09
|
|
-
|
|
-
|
|
-
|
|
13
|
|
3
|
|
28.3.2020
|
|
04
|
|
08
|
|
-
|
|
06
|
|
-
|
|
18
|
|
4
|
|
29.3.2020
|
|
04
|
|
10
|
|
06
|
|
--
|
|
-
|
|
20
|
|
5
|
|
30.3.2020
|
|
04
|
|
-
|
|
03
|
|
--
|
|
-
|
|
07
|
|
6
|
|
31.3.2020
|
|
09
|
|
02
|
|
01
|
|
|
|
|
|
12
|
|
|
|
कुल उड़ानें
|
|
27
|
|
29
|
|
10
|
|
06
|
|
02
|
|
74एअर इंडिया और आईएएफ ने लद्दाख, दीमापुर, इम्फाल, गुवाहाटी और पोर्ट ब्लेयर के लिए आपसी साझेदारी की।
- एक समर्पित मेडिकल एयर कार्गो संबंधित वेबसाइट लॉन्च की गई है और यह आज से पूरी तरह चालू हो गई है। इसका लिंक एमओसीए की वेबसाइट  पर उपलब्ध है।
- घरेलू कार्गो परिचालक : ब्लू डार्ट और स्पाइसजेट विमानन कम्पनियां वाणिज्यिक आधार पर कार्गो उड़ानों का परिचालन कर रही हैं।
रेल मंत्रालय
भारतीय रेलवे अपने मिशन शत-प्रतिशत विद्युतीकरण की दिशा में तेजी से आगे बढ़ रही है
उत्तराखंड में पूरे ब्रॉड गेज नेटवर्क  का विद्युतीकरण हो गया है
नए विद्युतीकृत मार्गों से कई ट्रेनों को बहुत लाभ होगा
भारतीय रेलवे दुनिया की सबसे बड़ी हरित रेलवे बनने के लिए मिशन मोड में काम कर रही है। यह 2030 से पहले "नेट शून्य कार्बन उत्सर्जक" बनने की ओर अग्रसर है। अभी हाल ही में उत्तर प्रदेश में रेलवे का विद्युतीकरण पूरा होने के बाद, भारतीय रेलवे ने एक और महत्वपूर्ण उपलब्धि अर्जित की है। भारतीय रेलवे ने उत्तराखंड में भी विद्युतीकरण कार्य पूरा कर लिया है।
उत्तराखंड का मौजूदा ब्रॉड गेज नेटवर्क 347 रूट किलोमीटर है, जिसका शत-प्रतिशत विद्युतीकरण हो गया है। इसके परिणामस्वरूप ढुलाई की लागत लगभग 2.5 गुणा कम हो गई है। इसके अलावा ढुलाई क्षमता में बढोत्तरी, बढ़ी हुई अनुभागीय क्षमता, विद्युत लोको के परिचालन और रखरखाव लागत में कमी, आयातित कच्चे तेल पर कम निर्भरता से ऊर्जा कुशल और पर्यावरण के अनुकूल परिवहन साधन के कारण विदेशी मुद्रा की बचत हुई है।
उत्तराखंड राज्य का क्षेत्र उत्तर और उत्तर पूर्व रेलवे के अधिकार क्षेत्र में आता है। उत्तराखंड के कुछ प्रमुख रेलवे स्टेशन- देहरादून, हरिद्वार, रुड़की, ऋषिकेश, काठगोदाम, टनकपुर है। इनमें से कुछ का धार्मिक महत्व है तो कुछ पर्यटकों के आकर्षण के स्थल हैं। बद्रीनाथ, केदारनाथ, यमुनोत्री, गंगोत्री, हेमकुंड साहिब, मसूरी, नैनीताल, जिम कार्बेट और हरिद्वार ऐसे ही कुछ नाम हैं। काठगोदाम स्टेशन लगभग 7 लाख यात्रियों के वार्षिक आगमन के कारण एक महत्वपूर्ण स्टेशन है, जो उत्तराखंड के कुमाऊं क्षेत्र में प्रवेश के लिए एक समापन स्टेशन के रूप में एक कार्य करता है। इस स्टेशन पर पहली ट्रेन 24 अप्रैल, 1884 को पहुंची थी।
उत्तराखंड राज्य की कुछ प्रतिष्ठित ट्रेनें इस प्रकार हैं: नंदा देवी, हरिद्वार एक्सप्रेस, मसूरी एक्सप्रेस, उत्कल एक्सप्रेस, कुमाऊं एक्सप्रेस, दून एक्सप्रेस और शताब्दी एक्सप्रेस। ये रेलगाडि़यां राज्य के विभिन्न हिस्सों और भारत के अन्य प्रमुख शहरों से सुविधाजनक कनेक्टिविटी उपलब्ध कराती हैं, जिससे राज्य के पर्यटन व्यवसाय को बहुत मदद मिलती है।
इसके अलावा, ऋषिकेश से कर्णप्रयाग तक, एक नई लाइन का कार्य निर्माणाधीन है, जो भारतीय रेलवे की एक और ऐतिहासिक उपलब्धि होगी, इससे चार धाम तीर्थ यात्रा मार्ग भारतीय रेलवे की सर्किट में आ जाएगा। रेलवे की शत-प्रतिशत विद्युतीकृत नेटवर्क की नीति के अनुरूप इस रेल मार्ग को विद्युतीकरण के साथ मंजूरी दी गई है।